
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται ετνόςτου ρυμοτομικού σχεδίου Βούλας (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του Π. Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν, 
880/1979» (ΦΕΚ 138/Α), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά το Ν. 880/79» (ΦΕΚ 154/Α), 
όπως τροποποιήθηκε με το υπ’ αρ. 367/1987 Π. Δ/γμα (ΦΕΚ 163/ 
Α). 

4. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

5. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

6. Την υπ’ αρ. Τ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

7. Την υπ’ αρ. Υ. 1436/15.10.1987 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαατεφανάκι» 
(ΦΕΚ 549/Β). 

8. Την από 3.11.1987 (αρ. πρωτ. 69840/13616) αίτηση του Συλ¬ 
λόγου Εκπαιδεύσεως Νεανίδων (ΣΕΝ) και την από 30.10.1987 
(αριθμ. πρωτ. 69209/13474) αίτηση των Δημητρίου Κατσαράκη και 
Σπυρίδωνα Κουτρούμπα. 

9. Την υπ’ αριθμ. 347/1987 γνωμοδότηση του Κεντρικού Συμβου- 
λίου Χωροταξίας, Οικισμού και Περιβάλλοντος. 

10. Την υπ’ αριθμ. 12782/932/19.1.1988 απόφαση του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων 
για προέγκριση της σχετικής τεχνικής μελέτης, με πρόταση του Ανα¬ 
πληρωτή Υπουργού Περιβάλλοντος, Χωροταξίας και Δημοσίων Έρ¬ 
γων, αποφασίζουμε: 

Άρθρο 1. 

1) Εγκρίνεται η πραγματοποίηση μέρους της μεταφοράς συντελεστή 
δόμησης, που εγκρίθηκε με το από 20.8.1985 Π. Δ/γμα (ΦΕΚ 
629/Δ) από το βαρυνόμενο ακίνητο, που βρίσκεται στην περιοχή 
«Πλάκα» της πόλεως των Αθηνών επί της Λεωφόρου Αμαλίας 38, ιδιο¬ 


κτησίας του Συλλόγου Εκπαιδεύσεως Νεανίδων (ΣΕΝ) που έχει χαρα- 
κτηρισθεί ως διατηρητέο με το από 24.10.1980 Π. Δ/γμα (ΦΕΚ 
617/Δ) και για το οποίο έχει εκδοθεί ο υπ’ αριθμ. 253/1987 σχετικός 
τίτλος δικαιώματος μεταφοράς συντελεστή δόμησης, σε άλλο ακίνητο 
(ωφελούμενο) που βρίσκεται εντός του ρυμοτομικού σχεδίου Βούλας 
(Αττικής) και επί της οδού Πλαστήρα αριθμ. 74, ιδιοκτησίας των Δημη¬ 
τρίου Κατσαράκη και Σπυρίδωνα Κουτρούμπα, όπως το ωφελούμενο 
ακίνητο φαίνεται με στοιχεία ΑΒΓΔΕΑ στο σχετικό πρωτότυπο διά¬ 
γραμμα σε κλίμακα 1:200, που θεωρήθηκε από τον Προϊστάμενο της 
Διεύθυνσης Πολεοδομικών Εφαρμογών με την υπ’ αρ. 18674/1988 
πράξη του και που συνοπτικό του αντίτυπο δημοσιεύεται με το παρόν 
διάταγμα. 

2) Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης, βάσει των ισχυόντων 
στην περιοχή όρων δόμησης 129,21 μ 2 που αντιστοιχεί σε 30,00 μ 2 
του βαρυνομένου ακινήτου. 

3) Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α) Εμβαδόν οικοπέδου: 601,65 μ 2 

β) Ποσοστό κάλυψης: 21,5% 

γ) Συντελεστής δόμησης: 1,0144 

δ) Αριθμός ορόφων του ανεγερθησομένου κτιρίου τέσσερις (4) σε ΡΙ- 
ΕΟΤΙδμε μέγιστο ύψος αυτού δέκα οκτώ (18) μέτρα. 

ε) Το κτίριο πρέπει να ανεγερθεί εντός του ωφελουμένου ακινήτου, 
σύμφωνα με τις όψεις και κατόψεις που φαίνονται στα δέκα τρία (13) 
σχετικά πρωτότυπα διαγράμματα σε κλίμακα 1:50 (τα δώδεκα) και 
1:100 (το ένα) που θεωρήθηκαν από τον Προϊστάμενο της Διεύθυνσης 
Πολεοδομικών Εφαρμογών με την υπ’ αριθμ. 18674/1988 πράξη του 
και που συνοπτικά τους αντίτυπα δημοσιεύονται με το παρόν διά- 
γραμμα. 

Άρθρο 2. 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αριθμ. 253/1987 τίτλου, στο όνομα του πα¬ 
ραπάνω Συλλόγου Εκπαιδεύσεως Νεανίδων (Σ.Ε.Ν.) του υπολειπομέ- 
νου και μη χρησιμοποιηθέντος εμβαδού (41,90 - 30,00) = 11,90 τ.μ. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 28 Μαρτίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡ/ΝΤΟΣ ΧΟΡ/ΞΙΑΣ & ΔΗΜΟΣΙΟΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

